laion/Wikipedia-Exotic huggingface dataset:
הכל יהיה בסדר

האם התכוונתם ל... הכל יהיה בסדר (מחזה) – מחזה מאת סימון זלוטניקוב הכל יהיה בסדר (סדרת טלוויזיה) – סדרת טלוויזיה בכיכובו של ג'וש תומאס הכל יהיה בסדר (שיר של דניס מידון) – שיר מתוך אירוויזיון הילדים 2012 הכל יהיה בסדר (שיר של זינגלה) – שיר של זינגלה הכל יהיה בסדר (שיר של לירז צ'רכי) – שיר של לירז צ'רכי הכל יהיה בסדר (שיר של מופע הארנבות של ד"ר קספר) – שיר של מופע הארנבות של ד"ר קספר הכל יהיה בסדר (סרט, 2015) (אנ') - סרט קולנוע של וים ונדרס בכיכובו של ג'יימס פרנקו הכל יהיה בסדר (סרט, 2006) (אנ') - סרט קצר משנת 2006
MK

מארק כריסטופר קינצ'ן (באנגלית: Marc Christopher Kinchen; נולד ב-3 באוגוסט 1972), המוכר בשם הבמה MK, הוא תקליטן, מפיק מוזיקלי ורמיקסר אמריקאי. מלבד הקריירה שלו כאמן מוזיקלי, הוא ידוע גם ברמיקסים שהוא מכין, בין היתר "Misled" של סלין דיון, "Thing Goin' On" של בטי בו (אנ')‏, "Your Love Keeps Working On Me" של ג'ודי ווטלי (אנ'). ב-1989, הוא הוציא את הסינגל הראשון שלו, "Somebody New". ב-1991, הוא הוציא, בשיתוף פעולה עם אלנה סימון, את הסינגל "Burning". הסינגל הגיע, בשיאו, למקום השביעי במצעד שירי הדאנס קלאב. ב-1992, הוא היה אחד מהמפיקים של הסינגל "Push the Feeling On" של נייטקרולרס (אנ'). ב-10 בנובמבר 1992, הוא הוציא, בשיתוף פעולה עם אלנה סימון, את הסינגל "Always". הסינגל הגיע, בשיאו, למקום ה-69 במצעד הסינגלים הבריטי, למקום השביעי במצעד הדאנס הבריטי, ולמקום הראשון במצעד שירי הדאנס קלאב. ב-1993, הוא הוציא, בשיתוף פעולה עם אלנה סימון, את הסינגל "Love Changes". הסינגל הגיע, בשיאו, למקום הראשון במצעד שירי הדאנס קלאב. ב-1995, הוא הוציא, בשיתוף פעולה עם אלנה סימון, את הסינגל "Burning '95". הסינגל הגיע, בשיאו, למקום ה-44 במצעד הסינגלים הבריטי, ולמקום השביעי במצעד שירי הדאנס קלאב. ב-2006, הוא היה אחד מהכותבים של הסינגל השיווקי "Upgrade U" של ביונסה בשיתוף פעולה עם ג'יי זי. ב-27 במרץ 2012, נודע כי הוא היה אחד מהכותבים והמפיקים של הסינגל "Back in Time" של פיטבול, שהיווה כשיר הנושא של הסרט גברים בשחור 3. ב-25 ביוני 2012, נודע כי הוא היה אחד מהכותבים והמפיקים של הסינגל "Get It Started" של פיטבול בשיתוף פעולה עם שאקירה. ב-27 בפברואר 2016, הוא הוציא, בשיתוף פעולה עם בקי היל, את הסינגל "Piece of Me". ב-1 בספטמבר 2017, הוא הוציא את הסינגל "17". הסינגל הגיע, בשיאו, למקום הראשון במצעד הדאנס הבריטי, ולמקום השביעי במצעד הסינגלים הבריטי. ב-7 בספטמבר 2018, הוא הוציא, בשיתוף פעולה עם ג'ונאס בלו ובקי היל את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני. ב-16 באוגוסט 2019, הוא הוציא, בשיתוף פעולה עם גורגון סיטי, את הסינגל "There for You". הסינגל הגיע, בשיאו, למקום ה-21 במצעד הדאנס הבריטי, ולמקום הראשון במצעד שירי הדאנס קלאב. ב-15 בנובמבר 2019, הוא הוציא, בשיתוף פעולה עם סוני פודרה ורפאלה, את הסינגל "One Night". השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב. כמו כן, זכה באישור הקלטה מסוג כסף מ-BPI. 1993: Surrender‏ (בשיתוף פעולה עם אלנה סימון) 2011: Defected Presents House Masters: MK 2013: Defected Presents MK in the House 2013: Defected Presents House Masters: MK (Second Edition) אתר האינטרנט הרשמי של MK MK, ברשת החברתית פייסבוק MK, ברשת החברתית אקס (טוויטר) MK, ברשת החברתית אינסטגרם MK, ברשת החברתית טיקטוק MK, סרטונים בערוץ היוטיוב MK, במסד הנתונים הקולנועיים IMDb (באנגלית) MK, באתר אפל מיוזיק (באנגלית) MK, באתר ספוטיפיי MK, באתר סאונדקלאוד (באנגלית) MK, באתר Last.fm (באנגלית) MK, באתר AllMusic (באנגלית) MK, באתר MusicBrainz (באנגלית) MK, באתר דיזר MK, באתר Yandex.Music (ברוסית) MK, באתר Discogs (באנגלית) MK, באתר Songkick (באנגלית) MK, באתר Genius MK, באתר SecondHandSongs MK, באתר בילבורד (באנגלית) MK, באתר טיידל (באנגלית) "Twitter / MarcKinchen: My birthday is next Saturday". Twitter.com. 2013-07-24. נבדק ב-15 באוגוסט 2014. {{cite web}}: (עזרה)
ביג מדי קריק

ביג מדי קריק (באנגלית: Big Muddy Creek) הוא יובל נהר מיזורי, הממוקם על גבול ארצות הברית–קנדה, בין פרובינציית ססקצ'ואן למדינת מונטנה. אורכו כ-307 קילומטרים (191 מייל). ביג מודי קריק מתחיל את זרימתו בדרום ססקצ'ואן, באגם וילו באנץ' (אנ'), מצפון לגבול הבינלאומי בין ארצות הברית לקנדה. זרימתו משיכה בכיוון דרום-מזרח, דרך הבתרונות הבוציות של המחוז ודרך אגם ביג בודי. אחר כך תוואי היובל פונים דרומי למחוז שרידן, במדינת מונטנה. לאחר פנייה מזרחה בסמוך לעיירה פלנטיווד, ופנייה דרומה, הוא משתלב לנהר מיזורי, ממערב לקולברטסון. את ביג מודי קריק גילתה משלחת לואיס וקלארק בשנת 1805. יחד עם נהר מילק ונהר פופלר, ביג מדי קריק הוא אחד משלושת נתיבי המים הקנדיים המתנקזים למפרץ מקסיקו. נהר מיזורי
הלוואת גישור

הלוואת גישור (מכונה גם "הלוואת בלון" או "הלוואת בולט", באנגלית: Bullet loan) היא הלוואה בה ההחזר, ולעיתים גם הריבית, מוחזרים ברובם בסוף או לקראת סוף הזמן המוגדר של ההלוואה. בניגוד להלוואה רגילה, בה התשלום בדרך כלל נפרס באופן יחסית שווה ואף יורד עם השנים לאחר תשלומים גדולים תחילה (כגון מקדמה על בית בהלוואת משכנתה), בהלוואה גישור החלק המשמעותי מהתשלום נמצא בסוף תקופת ההלוואה המוגדרת ולא בתחילתה. סוג הלוואה זה יכול להתאים לאנשים שיודעים בוודאות גדולה שיהיה להם הסכום בעתיד ואילו כעת, הם זקוקים לרכש או לכסף באופן מיידי. כך, הם יכולים להתחיל להשתמש בסכום הכסף שקיבלו ולשלם עליו, גם משאין בידם סכום גבוה במיוחד בתור התחלה. דוגמאות: סטארט אפ שמצפה להכנסות עתידיות גבוהות אך זקוק למימון או לרכש מיידי. אדם שרוצה לקנות בית כרגע ויודע שקרן חיסכון תשתחרר בעתיד. ממשלה או גוף פוליטי אשר יודעים בוודאות על קיום הכנסות עתידיות (ממיסים או מקיצוצים וכדומה) ומעוניינים לקבל סכום מיידי ללא דאגה לטווח הקרוב. הלוואה זאת אינה ללא סיכונים, וכמו הלוואה רגילה, כאשר אדם אינו עומד בתשלומים (כולל התשלום הגדול) יינקטו כנגדו צעדים כמו ריבית פיגורים והליכי הוצאה לפועל. הלוואה מסוג זה דורשת מצב כלכלי טוב בעתיד, דבר שאינו מובטח ותלוי בהמון גורמים משתנים ובלתי ידועים, ולכן מדובר בהלוואה בסיכון גבוה בדרך כלל. למרות שניתן למגר את הנזקים במידה ולא ניתן לשלם בסוף ההלוואה כגון בעזרת לקיחת הלוואה רגילה נוספת על החלק האחרון, לעיתים הדבר אינו מתאפשר חוזית, בגלל מצב כלכלי חדש, או מצב משפטי חדש שלא מאפשר לקיחת הלוואות או נקיטת צעדים נוספים. משכנתה משכנתה הפוכה הלוואה בנק
זאק סימס

זאק סימס הוא יזם אמריקאי שהקים את אתר האינטרנט Codecademy (אנ'). כיום הוא משמש כמנכ"ל החברה. כשסימס היה בן 13, הוא החל לשלוח הודעות דואר אלקטרוני ליצרנים עם הרעיון לבנות מגן עמיד במים לאייפוד. סימס התקבל מאוחר יותר לאוניברסיטת קולומביה והחל את לימודיו בשנת 2008, עם תואר במדעי המדינה. במהלך השנה השלישית באוניברסיטה שלו הבין שלרוב הסטודנטים אין את הכישורים הרלוונטיים לחיפוש עבודה. הוא עבד ב-GroupMe (אנ'), שהוקמה על ידי חברו לספסל הלימודים, ג'ארד הכט, לאחר שראה אותו מציג גרסת דמה של האפליקציה ב-TechCrunch בשנת 2010. עם זאת, הוא היה מתוסכל מהיעדר קורסי תכנות אפקטיביים. כתוצאה מכך, הוא החליט ללמד את עצמו תכנות בעזרת חברו ריאן בובינסקי, אותו פגש בעת שעבד בעיתון הסטודנטים של האוניברסיטה. השניים בנו את הגרסה הראשונה של Codeacademy כדי ללמד את סימס כיצד לתכנת. בשנת 2011 התקבלו סימס ובובינסקי לתוכנית הקיץ של Y Combinator. באותו קיץ, סימס השיק את Codecademy עם בובינסקי ופרש מלימודיו, שנה לפני סיום הלימודים. בשנת 2011, הישומון הגיע למקום השני בפרסי האפליקציות של TechCrunch, והפסידה לפינטרסט. במהלך סוף השבוע הראשון של ההשקה, האפליקציה משכה יותר מ-200,000 משתמשים והיו לה מיליון משתמשים עד סוף שנת 2011. נכון לשנת 2021, ל-Codecademy יש מעל ל-45 מיליון משתמשים. בשנת 2013, סימס נבחר לאחד האנשים שהופיעו ברשימת טיים 100. בשנת 2015 הוזמן סימס להשתתף בפורום הכלכלי העולמי והוצג כ"איש עם 26 מיליון תלמידים". מדיה וקבצים בנושא זאק סימס בוויקישיתוף זאק סימס, ברשת החברתית אקס (טוויטר) זאק סימס, ברשת החברתית LinkedIn "Zach Sims". World Economic Forum (באנגלית). נבדק ב-2021-08-21. Zhang, Maggie. "9 Startup Lessons From The Founder Of Codecademy". Business Insider (באנגלית אמריקאית). נבדק ב-2021-08-21. "An Online Platform for 21st Century Literacy". Columbia College (באנגלית). נבדק ב-2021-08-21. Sankaran, Lakshmi. "No one's too young to have an impact: Zach Sims, co-founder, Codeacademy". The Economic Times. נבדק ב-2021-08-21. "Columbia Daily Spectator 8 October 2013 — Columbia Spectator". spectatorarchive.library.columbia.edu. נבדק ב-2021-08-21. "The man with 26 million students". BBC News (באנגלית בריטית). 2015-01-24. נבדק ב-2021-08-21. Luce, Ivan De (2021-02-05). "Codecademy founder Zach Sims is coming for your developers". www.businessofbusiness.com (באנגלית). נבדק ב-2021-08-21. Kennedy, John (2014-07-24). "The interview: Zach Sims, co-founder, Codecademy - Careers | siliconrepublic.com - Ireland's Technology News Service". Silicon Republic (באנגלית). נבדק ב-2021-08-21. Dickinson, Boonsri. "Meet The 21-Year-Old College Dropout Who Founded Codecademy And Wants To Turn Everybody Into A Coder". Business Insider (באנגלית אמריקאית). נבדק ב-2021-08-21. "Congratulations Crunchies Winners! Dropbox Is The Best Overall Startup". TechCrunch (באנגלית אמריקאית). נבדק ב-2021-08-21. Lagorio-Chafkin, Christine (2012-07-02). "30 Under 30: Zach Sims and Ryan Bubinski, Codecademy". Inc.com (באנגלית). נבדק ב-2021-08-21. "How Zach Sims Grew A Successful Business – CanadianSME" (באנגלית אמריקאית). נבדק ב-2021-08-21. Staff, TIME (2013-03-22). "Zach Sims and Ryan Bubinski: The 2013 TIME 100 Poll". Time (באנגלית אמריקאית). ISSN 0040-781X. נבדק ב-2021-08-21.
קופה אמריקה 1945

אליפות אמריקה הדרומית 1945 (בספרדית: Campeonato Sudamericano de Football 1945) היא המהדורה ה-18 של אליפות אמריקה הדרומית בכדורגל. הטורניר נערך באורוגוואי בין 14 בינואר ל-28 בפברואר 1945, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות. ארגנטינה זכתה בטורניר בפעם השביעית בתולדותיה. התחרות כולה נערכה באצטדיון נסיונל בסנטיאגו בן 70,000 המושבים, בין ינואר-פברואר 1945. פרו ופרגוואי פרשו מהתחרות. על אף שלא הוענק גביע לזוכה, התחרות נחשבת לרשמית מצד ה-CONMEBOL. ארגנטינה צ'ילה (מארחת) ברזיל אורוגוואי (מחזיקת הגביע) קולומביה בוליביה אקוודור 6 שערים ברזיל הלנו דה פרייטס ארגנטינה נורברטו מנדס 5 שערים ברזיל אדמיר צ'ילה חואן אלקנטרה אורוגוואי אטיליו גרסיה 4 שערים ארגנטינה רינאלדו מרטינו ארגנטינה רנה פונטוני צ'ילה גיירמו קלאברו אקוודור ויקטור אגואיו 3 שערים צ'ילה דסידריו מדינה אורוגוואי רוברטו פורטה מדיה וקבצים בנושא קופה אמריקה 1945 בוויקישיתוף נתונים על קופה אמריקה 1945 קופה אמריקה 1945 בארכיון RSSSF
אסנת פז

אסנת פז (נולדה לפני 1950) היא זמרת ישראלית. שפעלה בעיקר בשנות ה-60. התפרסמה בשירים רוח עצוב, "שיר שלכת אדומה", תחת זיו כוכבי שמים, "בואי אמא", "כובע של קש", "בת הרב", "אורי" ואחרים. אסנת פז נולדה בקיבוץ שער העמקים למשפחה ממוצא יוגוסלבי. אביה, הלל לבני, היה צלם שתיעד את חיי הקיבוץ כבר משנות ה-30 של המאה ה-20. כבר בקיבוץ שרה כסולנית, וגם נשלחה ללימודי פיתוח קול. אחרי שעזבה את הקיבוץ והייתה כבר אמא לשניים, זכתה במקום הראשון בתחרות כישרונות ארצית, ומיד הוזמנה להקלטות בקול ישראל ולהופעות ברחבי הארץ. ב-1964, הקליטה פז ב"הד ארצי" את תקליטה הראשון, שבו ביצעה שירים של המלחינים נחום היימן ויוסף הדר. ב-1965, הוציאה את אלבום הבכורה שלה. בשנת 1968 הוציאה את אלבום שירי יצחק קצנלסון, משורר שנספה בשואה, עליו עבדה כשנתיים ימים. נשיא המדינה דאז, זלמן שזר, הזמין אותה לכבוד המפעל הזה אל בית הנשיא, ולאחר מכן הוזמנה להופעות באירופה ובארצות הברית. שיריה צעדו במצעדי הפזמונים. היא הוציאה גם מבחר שירי ילדים והשתתפה באוספים רבים, נסעה לארצות הברית ללמוד בבית הספר למשחק ולשירה של אוטה האגן, הופיעה ברחבי ארצות הברית וקנדה, בין היתר, בקרנגי הול ובמדיסון סקוור גארדן, אשר בניו יורק. בשנת 1980 יצאה בתוכנית חדשה. אוסף משיריה יצא על דיסק בחברת אן אם סי. כיום אסנת פז עוסקת בכתיבה, בציור ובכתיבת טקסטים לזמרים. מדיה וקבצים בנושא אסנת פז בוויקישיתוף אסנת פז, באתר שירונט אסנת פז, באתר MusicBrainz (באנגלית) אסנת פז, באתר סטריאו ומונו אסנת פז, דף שער בספרייה הלאומית אסנת פז, באתר MOOMA (בארכיון האינטרנט) רחל אורן, שירים עצובים על הימים ההם, דבר, 28 בינואר 1966 האספנית, מעריב, 4 בפברואר 1966 רפאל בשן, הזמרת הצברית מגלה את משורר הגיטו, מעריב, 10 בנובמבר 1967, המשך ראיון של רון נשיאל עם אסנת פז, "מגזין שבת" רשת ב', 7 בנובמבר 2020, 21:22 דקות מתחילת התוכנית. יעקב בר-און, ‏הזדמנות פז: 50 שנים אחרי הפריצה הזמרת אסנת פז חושפת מדוע נעלמה מהשטח, באתר מעריב אונליין, 25 בנובמבר 2015 חוה נובק, תקליט ראשון לזמרת בת קיבוץ, דבר, 7 בדצמבר 1964 תוכנית חדשה לאסנת פז, דבר, 2 ביוני 1980 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דב קוק

האם התכוונתם ל... דב בער הכהן קוק (1871 – 1950) דב איסר הכהן קוק (נולד: 1956)
ענת לוין

האם התכוונתם ל... ענת לוין (מדענית מחשב) – מדענית מחשב ישראלית, פרופסור בטכניון ענת לוין (מנהלת) – מנהלת ישראלית, מנכ"לית בלאקרוק ישראל וקודם לכן משנה למנכ"ל כלל ביטוח, מנכ"לית מגדל אחזקות ביטוח ופיננסים ויו"ר מגדל ביטוח ענת לוין (משוררת) – משוררת וסופרת ישראלית
קולטינה

קולטינה (בפורטוגזית: Colatina) היא העיר הגדולה בדרום אספיריטו סאנטו,[דרושה הבהרה] ברזיל. העיר ממוקמת 127 ק"מ צפונית לעיר הבירה ויטוריה ועל קו הרכבת מוויטוריה למינאס ז'ראיס. היא שוכנת על גדות נהר הדוס, שזרימת מימיו מגיעה עד ל-700 קוב לשנייה. מדיה וקבצים בנושא קולטינה בוויקישיתוף אתר האינטרנט הרשמי של קולטינה היסטוריה של קולטינה קולטינה, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
הרוח היא פראית

הרוח היא פראית (באנגלית: Wild Is the Wind) הוא סרט קולנוע אמריקאי בשחור-לבן משנת 1957 בבימויו של ג'ורג' קיוקור, עם אנתוני קווין, אנה מניאני ואנתוני פרנציוזה בתפקידים הראשיים. הסרט הוא רימייק של הסרט האיטלקי Furia משנת 1947. העלילה היא על משולש אהבה בין שני גברים לאישה. המוזיקה לסרט נכתבה על ידי דימיטרי טיומקין. השיר "הרוח היא פראית" למילותיו של נד וושינגטון הפך ללהיט, והוא מושר על ידי ג'וני מאטיס בתחילת הסרט, כשהנעימה מושמעת לאורך כל הסרט. השיר היה מועמד לפרס אוסקר לשיר המקורי הטוב ביותר ויש לו ביצועים של דייוויד בואי, נינה סימון ועוד. אנתוני קווין היה מועמד לפרס אוסקר לשחקן הטוב ביותר. אנה מניאני הייתה מועמדת לפרס אוסקר לשחקנית הטובה ביותר. היא זכתה בפרס דוב הכסף בפסטיבל הסרטים הבינלאומי בברלין. אנה מניאני שרה בסרט את השיר הנפוליטני "Scapricciatiello". ג'ינו (אנתוני קווין) הוא בעל חוות כבשים גדולה בנבדה. הוא גר בחווה עם בתו אנג'י (דולורס הארט), אחיו המבוגר אלברט (ג'וזף קליאה) גיסתו תרזה (לילי ולנטי) שמנהלת את משק הבית והעוזר הנאמן שלו בנה (אנתוני פרנציוזה) שאותו טיפח עוד בילדותו ושאיפתו היא שיישא לאשה את אנג'י וימשיך אחריו בניהול החווה. ג'ינו התאלמן מאשתו רוזנה אותה אהב מאד. הוא טס לאיטליה כדי לפגוש באחותה ג'ויה (אנה מניאני) לשאת אותה לאישה ולהביאה לחווה. ג'ויה נתקלת בקשיי קליטה בחווה, היא אינה דוברת אנגלית, תרזה לא נותנת לה לנהל את משק הבית וג'ינו מתייחס אליה בקשיחות ומדי פעם משווה אותה לרוזאנה ומתחלף בשמות. ג'ינו נמצא מדי פעם מחוץ לחווה וג'ויה נשארת עם בנה ומתפתח ביניהם קשר רומנטי. ג'ינו מגלה לבסוף את הקשר הזה. הוא חובט בבנה וקורא לו בוגד לאחר כל מה שעשה למענו. בנה אכול רגשות חרטה מסרב לבקשתה של ג'ויה לעזוב אתו. הוא עוזב לבד את החווה וג'ויה מחליטה לחזור לאיטליה. ברגע האחרון מדבר אלברטו על ליבו של ג'ינו. גינו מגיע לשדה התעופה, מבקש מג'ויה סליחה והזדמנות להתחיל מחדש והיא נענית לו. "הרוח היא פראית", במסד הנתונים הקולנועיים IMDb (באנגלית) "הרוח היא פראית", באתר נטפליקס "הרוח היא פראית", באתר AllMovie (באנגלית) "הרוח היא פראית", באתר Rotten Tomatoes (באנגלית) "הרוח היא פראית", במסד הנתונים הקולנועיים KinoPoisk (ברוסית) אנה מניאני שרה Scapricciatiello, באתר יוטיוב בנה וג'ויה בהרוח היא פראית, באתר יוטיוב ג'וני מאטיס שר הרוח היא פראית, באתר יוטיוב
לוקה רגאצי

לוקה רגאצי (באיטלקית: Luca Ragazzi; נולד ב-20 בפברואר 1971) הוא עיתונאי, שחקן ובמאי קולנוע איטלקי. לוקה רגאצי נולד ברומא בשנת 1971. הוא למד עיתונאות בספיאנצה – אוניברסיטת רומא ובשנת 1996 החל לעבוד כעיתונאי ומבקר קולנוע. בשנת 1999 הוא הכיר את גוסטב הופר והם התחילו במערכת יחסים. בשנת 2000 הוא הצטלם בסרט Le Giraffe. סרטו עם גוסטב הופר Suddenly Last Winter הוצג בפסטיבל הקולנוע של ברלין 2008. בשנת 2009 הסרט זכה בפרס "פס הכסף" של הקולנוע האיטלקי. הסרט המשותף הנושאים של הבמאים Italy: Love It, or Leave It זכה במספר בפרסים בפסטיבל הקולנוע במילאנו בשנת 2011. בשנת 2013 הם שחררו סרט נוסף What Is Left?. מדיה וקבצים בנושא לוקה רגאצי בוויקישיתוף לוקה רגאצי, במסד הנתונים הקולנועיים IMDb (באנגלית) לוקה רגאצי, באתר AllMovie (באנגלית) לוקה רגאצי, במסד הנתונים הקולנועיים KinoPoisk (ברוסית) Suddenly Last Winter ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עצרת

האם התכוונתם ל... עצרת (מתמטיקה) – פונקציה מתמטית, מכפלת כל המספרים הטבעיים מ־1 ועד למספר נתון עצרת – אספה רבת משתתפים עצרת – משמותיו של חג השבועות שמיני עצרת – חג מקראי החל בכ"ב בתשרי, למחרת היום השביעי והאחרון של חג הסוכות. בארץ ישראל חל באותו יום גם חג שמחת תורה העצרת הכללית של האומות המאוחדות – אחד מחמשת הגופים העיקריים של ארגון האומות המאוחדות
רוטי

רוטי (בהינדי: रोटी; באנגלית: Roti) הוא לחם שטוח ועגול העשוי מקמח חיטה מלאה ונפוץ במדינות תת-היבשת ההודית. לחם הרוטי עשוי לרוב מקמח חיטה מלאה בשם אטה (Atta) או דוחן, מלח ומים שאותם מערבבים ומבשלים על מחבת ברזל שטוחה בשם טאווה (Tawa). הרוטי נחשב למנה ראשונה. בדרך כלל אוכלים אותו לצד רוטב קארי, ירקות, ובתור ליווי למאכלים אחרים. השם "רוטי" נגזר מהמילה רוטיקה (rotikā), שפירושה "לחם" בשפת הסנסקריט. ללחם הרוטי גרסאות שונות ומלבד הגרסה הבסיסית קיימות גם גרסאות נוספות: סאדה רוטי (Sada Roti): לחם העשוי מקמח לבן. פאראטה רוטי (Paratha Roti): לחם שנמרח בחמאה מזוקקת (גהי) ולאחר מכן מבושל על מחבת טאווה. פורי (Puri): לחם העשוי משתי שכבות שאותו מבשלים על מחבת טאווה ולאחר מכן מטגנים בשמן חם. דאלפורי (Dhalpuri): לחם במילוי אפונה צהובה טחונה, שום ופלפל. ראפ רוטי (Wrap Roti): רול שמכיל בשר, ירקות, תבשיל חומוס עם תפוחי אדמה וקארי. אלופורי (Aloopuri): לחם במילוי תפוחי אדמה ודאל. בננה רוטי (Banana Roti): קינוח תאילנדי מפורסם בו לוקחים בצק של רוטי וממלאים בננה או מנגו, מקפלים ומטגנים. פול רוטי (Pol Roti): לחם העשוי מקמח חיטה או דגוסה וקוקוס מגורד עם צ'ילי ובצל. קוטו רוטי (Kottu Roti): תבשיל בשר המכיל חתיכות קטנות של רוטי. מדיה וקבצים בנושא רוטי בוויקישיתוף מתכון להכנת רוטי, באתר Cookwithmanali Wayback Machine, web.archive.org, ‏15 במרץ 2007 The Origin and History of the Popular Poppadom, DESIblitz, ‏25 באוקטובר 2019 (באנגלית) Alan Davidson, The Oxford Companion to Food, OUP Oxford, 2014-08-21, ISBN 978-0-19-104072-6. (באנגלית) Anusha Zahid, Sunridge launches into atta, Aurora Magazine, ‏2017-10-09 (באנגלית) Taymer Mason, Caribbean Vegan: Meat-Free, Egg-Free, Dairy-Free Authentic Island Cuisine for Every Occasion, The Experiment, 2016-11-29, ISBN 978-1-61519-360-8. (באנגלית) Ken Albala, Food Cultures of the World Encyclopedia [4 volumes: [Four Volumes]], ABC-CLIO, 2011-05-25, ISBN 978-0-313-37627-6. (באנגלית) Banana roti, Food, ‏2014-12-16 (באנגלית) Experience true variety of cuisines at Hotel Riu Sri Lanka - Business News | Daily Mirror, www.dailymirror.lk (ב־)
Philliecito

"Philliecito" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרים הלטיניים ניו גרסיה ובריי, מתוך אלבום האולפן השני שלה, Nattividad. השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל החמישי מתוך האלבום. הסינגל שקדם ל-"Philliecito", היה "Ram Pam Pam", שיצא לאור ב-20 באפריל 2021 ביחד עם בקי ג'י. השיר נכתב על ידי פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד ובריי והופק על ידי אקסאונד גם כן. כאשר "Philliecito" יצא, נפתח באתר של סוני מיוזיק אנטרטיינמנט עמוד רשמי עבור השיר, בו אוגדו כל רשתות הסטרימינג שהוא הועלה אליהן. הדבר נועד לעזור בקידום המסחרי של השיר ברחבי העולם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-21 ביולי 2021, בשידור חי. הקליפ צבר למעלה מ-15 מיליון צפיות. מידע על הסינגל "Philliecito" באתר מיוזיק בריינז סרטון השיר "Philliecito" באתר יוטיוב פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד, בריי Natti Natasha, Nio García & Brray – Philliecito, נבדק ב-2021-09-25 Natti Natasha x Becky G - Ram Pam Pam [Official Video], נבדק ב-2021-09-25 Natti Natasha, Nio Garcia y Brray - Philliecito, Sony Music España (ב־European Spanish) Philliecito, 2021-07-21, נבדק ב-2021-09-25 Natti Natasha x Nio Garcia x Brray - Philliecito [Official Video], נבדק ב-2021-09-25
Noches en Miami

"Noches en Miami" (בעברית: "לילות במיאמי") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad. השיר יצא לאור ב-5 באוגוסט 2021, על ידי חברות התקליטים סוני מיוזיק לטין ופינה רקורדס, כסינגל השישי מתוך האלבום. השיר זכה להצלחה במצעדי הבילבורד הלטיניים והגיע למקום החמישי במצעד שירי הפופ הלטיניים. השיר נכתב על ידי רפאל פינה, סנטיאגו מונרה פנאגוס, אנדרס מאוריסיו אקוסטה אצ'וורי, אדג' ונאטי נטשה והופק על ידי גולדן מיינדז ואדג'. השיר יצא כסינגל השישי מתוך Nattividad, בסמוך להכרזתו הרשמית של האלבום עצמו. הרמיקס הרשמי שלו שנעשה על ידי דימיטרי וגאס ולייק מייק ובסג'אקרס פורסם בסמוך ליציאתו של האלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-25 באוגוסט 2021, בשידור חי. הקליפ מציג את נטשה כשהיא מבלה באזורים שונים במיאמי בלילה. ישנן סצנות שצולמו במועדוני לילה, כמו גם סצנות בהן ניתן לראותה רוקדת לצד רקדניות ליווי. הקליפ של הרמיקס הופץ ב-23 בספטמבר 2021. נכון לספטמבר 2021, מונה הצפיות של הקליפ עומד על למעלה מ-40 מיליון צפיות. מידע על הסינגל "Noches en Miami" באתר מיוזיק בריינז סרטון השיר "Noches en Miami" באתר יוטיוב רפאל פינה, סנטיאגו מונרה פנאגוס, אנדרס מאוריסיו אקוסטה אצ'וורי, אדג', נאטי נטשה Natti Natasha – Noches en Miami, נבדק ב-2021-09-25 Natti Natasha, Billboard NATTIVIDAD by Natti Natasha, Genius (באנגלית) Natti Natasha - Noches en Miami (Dimitri Vegas & Like Mike vs. Bassjackers Remix), נבדק ב-2021-09-25 Noches en Miami (Dimitri Vegas & Like Mike vs. Bassjackers EDM Remix), 2021-09-15, נבדק ב-2021-09-25 Noches en Miami, 2021-08-05, נבדק ב-2021-09-25 Natti Natasha - Noches En Miami [Official Video], נבדק ב-2021-09-25
שלם וצפה

שיטת "שלם וצפה" (באנגלית: Pay-per-view) היא שיטה לגביית תשלומים מצופי טלוויזיה על צפייה בתוכניות מסוימות. בשיטה זו הצופה יכול לרכוש את הזכות לצפות בתוכנית מסוימת. התוכנית משודרת באותו הזמן עבור כל הלקוחות שרכשו אותה, זאת בניגוד לשיטת ה-VOD, בה כל צופה יכול לבחור מתי יצפה בתוכניות אותן רכש. ברחבי העולם שיטת "שלם וצפה" נמצאת בשימוש למכירת שידור טלוויזיוני של סרטים, אירועי תרבות, בידור וספורט. שיטת "שלם וצפה" החלה להתפתח בשנות השבעים בארצות הברית. השימוש העיקרי הראשון בשיטה זו היה מכירת שידורי משחקי הכדורסל של קבוצת ה-NBA פורטלנד טרייל בלייזרס, לאחר שזו זכתה באליפות שנה קודם לכן. השידורים הועברו לקהל הלקוחות דרך מספר ערוצים שיועדו למטרה זו ממש. הצמיחה הגדולה החלה בשנת 1985, עת עלו בארצות הברית 3 ערוצי כבלים שהוקדשו לשידורי "שלם וצפה" בזה אחר זה. פריסתם הגדולה אפשרה לצופים רבים ברחבי ארצות הברית לרכוש תוכניות וסרטים ולצפות בהם. השיטה המשיכה להתפתח בארצות הברית ולצבור תאוצה, תוך כדי שמספר גופי שידור וערוצי כבלים החלו להעתיק את המודל העסקי והשתמשו בו במדינותיהם. כיום השיטה נפוצה ברחבי העולם ודרכה נמכרים שידורים של מאות תוכניות, סרטים, אירועים והופעות. תחומים עיקריים אשר משתמשים בשיטה כיום הם אירועי ספורט ומופעי הבידור במסגרת חברות ההיאבקות המקצועית השונות. השימוש בשיטת "שלם וצפה" בישראל החל בשנות ה-90, אז חלק מחברות הכבלים מכרו סרטים, בעיקר פורנוגרפים, תמורת תשלום. השימוש בשיטה התרחב כשהחלו חברות הכבלים בשידורים הדיגיטליים וכשהוקמה חברת שידורי הלוויין "יס". בתחילה הציעו החברות השונות סרטי קולנוע בתשלום, אך עם הזמן התרחבו והחלו לכלול גם שידורי ספורט, כמו שידורי ליגת העל בכדורגל וליגת הכדורגל האנגלית. לקראת מונדיאל 2006 הוכרז שרוב המשחקים ישודרו גם הם בשיטת "שלם וצפה". המחיר שנקבע תמורת המשחקים (ששווקו כחבילה אחת) על ידי בעלת זכויות השידור, חברת צ'רלטון, נחשב גבוה מדי ואף תואר כ"שערורייתי" והוביל לחרם צרכנים. לאחר מאבק ממושך שכלל התערבות שרים ופוליטיקאים ואף עתירות לבג"ץ (שנדחו) הורד המחיר.